पीएम मोदी ने कर्नाटक की कानून-व्यवस्था पर सवाल उठाया था। उन्होंने कहा था कि यहां ईज ऑफ मर्डर की चर्चा होती है। पीएम ने कहा था कि अब हर तरफ केसरिया लहर है और कर्नाटक में कांग्रेस एग्जिट गेट पर खड़ी है। बता दें कि कर्नाटक में जैसे-जैसे विधानसभा चुनाव नजदीक आते जा रहे हैं, वैसे ही नेताओं की बयानबाजियों का दौर भी जोर पकड़ता जा रहा है। राज्य में कांग्रेस और बीजेपी के बीच तीखी जुबानी जंग छिड़ी है। पहले भी सीएम सिद्धारमैया ने बीजेपी अध्यक्ष अमित शाह को उनके जेल जाने की याद दिलाई थी। उन्होंने कहा था कि अमित शाह और बीजेपी के सीएम उम्मीदवार बीएस येदियुरप्पा दोनों ही जेल जा चुके हैं। सिद्धारमैया अमित शाह की उस बात का जवाब दे रहे थे, जिसमें उन्होंने सिद्धारमैया को भ्रष्टाचार में लिप्त बताया था। पिछले दिनों अमित शाह ने कहा था कि भ्रष्टाचार का मतलब सिद्धारमैया और सिद्धारमैया का मतलब भ्रष्टाचार हो गया है।